

**Κλείνοντας ραντεβού για τους εποχικούς εμβολιασμούς σας**

Αποτελείτε προτεραιότητα για τους εποχικούς αντιγριπικούς και COVID-19 εμβολιασμούς. Αυτό οφείλεται στο γεγονός ότι είστε ηλικίας 65 ετών ή άνω (έως τις 31 Μαρτίου 2024).

Με το να κάνετε τους αντιγριπικούς και COVID-19 εμβολιασμούς σας θα μειωθεί ο κίνδυνός σας για σοβαρή ασθένεια και θα σας βοηθήσει να αναρρώσετε ταχύτερα σε περίπτωση που κολλήσετε τους ιούς.

Μπορείτε να κλείσετε ραντεβού χρησιμοποιώντας οποιαδήποτε από τις παρακάτω επιλογές, εκτός εάν έχετε ήδη κάνει ή κανονίσει τον εμβολιασμό σας.

**Πώς να κάνετε τον COVID-19 εμβολιασμό σας**

* Κλείστε ραντεβού διαδικτυακά στο [**www.nhs.uk/book-covid**](http://www.nhs.uk/book-covid) (μπορεί να σας ρωτήσουν αν θέλετε να κάνετε αντιγριπικό εμβολιασμό στο ίδιο ραντεβού)
* Χρησιμοποιήστε την Εφαρμογή NHS
* Βρείτε το πλησιέστερό σας κέντρο περίθαλψης χωρίς ραντεβού για τον εμβολιασμό COVID-19 στο **www.nhs.uk/covid-walk-in**.

**Πώς να κάνετε τον αντιγριπικό εμβολιασμό σας**

* Επικοινωνήστε με το ιατρείο γενικής ιατρικής σας
* Βρείτε το πλησιέστερό σας φαρμακείο που προσφέρει το εμβόλιο στο [**www.nhs.uk/flu-pharmacy**](http://www.nhs.uk/flu-pharmacy%20%2818)
* Ορισμένα φαρμακεία προσφέρουν ραντεβού διαδικτυακά στο **www.nhs.uk/book-a-flu-vaccination** ή στην Εφαρμογή NHS.

**Αν χρειάζεστε υποστήριξη**

* Αν δεν μπορείτε να συνδεθείτε στο διαδίκτυο, τηλεφωνήστε στο 119 για να σας βοηθήσουν να κανονίσετε τους εμβολιασμούς σας.

Αν συνήθως λαμβάνετε τη φροντίδα σας στο σπίτι, παρακαλώ επικοινωνήστε με το ιατρείο γενικής ιατρικής σας για να κανονίσετε μια κατ' οίκον επίσκεψη με μια τοπική NHS υπηρεσία. Εάν το ιατρείο γενικής ιατρικής σας δεν μπορεί να βοηθήσει, πηγαίνετε στο **www.england.nhs.uk/local-covid-19-vaccination-contacts**.

Περισσότερες πληροφορίες

Οι εποχικοί εμβολιασμοί έχουν αποδεδειγμένο ιστορικό ασφάλειας. Σας παρέχουν καλύτερη προστασία από οποιαδήποτε ανοσία που αποκτήσατε από προηγούμενες μολύνσεις.

Οι ιοί εξαπλώνονται ευκολότερα το χειμώνα. Ακόμη και αν έχετε εμβολιαστεί στο παρελθόν, είναι σημαντικό να λάβετε την προστασία που χρειάζεστε, επειδή οι ιοί αλλάζουν και η προστασία εξασθενεί με την πάροδο του χρόνου.

Για ένα ευανάγνωστο αντίγραφο αυτής της πρόσκλησης, πηγαίνετε στο [**www.england.nhs.uk/seasonal-invites**](http://www.england.nhs.uk/seasonal-invites/).

Με εκτίμηση,



Δρ. Νικίτα Κανάνι ΜΒΑ

Γενική Ιατρός και Αναπληρώτρια Επικεφαλής
Προγράμματα Εποχικού Εμβολιασμού NHS
NHS Αγγλία

Προστασία Δεδομένων: Η NHS Αγγλία είναι υπεύθυνη για την επεξεργασία των προσωπικών σας δεδομένων για τους σκοπούς των εθνικών προγραμμάτων εμβολιασμού. Για να μάθετε περισσότερα, μπορείτε να αποκτήσετε πρόσβαση στη Δήλωση Απορρήτου μας στο: [**www.england.nhs.uk/contact-us/privacy-notice**](http://www.england.nhs.uk/contact-us/privacy-notice), ή να αναζητήσετε "NHS Αγγλία Δήλωση Απορρήτου" στο πρόγραμμα περιήγησης ιστοτόπων σας. Για να εξαιρεθείτε από τις προσκλήσεις εμβολιασμού COVID-19, παρακαλώ επισκεφθείτε το [**www.nhs.uk/covid-invite-preferences**](https://www.nhs.uk/covid-invite-preferences) ή τηλεφωνήστε στο 119.